CELEX: C2007/211/10
Language: mt
Date: 2007-09-08 00:00:00
Title: Kawża C-142/06: Sentenza tal-Qorti tal-Ġustizzja (It-Tielet Awla) tat- 18 ta' Lulju 2007 (talba għad-deċiżjoni preliminari ta' l-Østre Landsret — Id-Danimarka) — Olicom A/S vs Skatteministeriet (Tariffa doganali komuni — Intestaturi tariffarji — Klassifika tan-Nomenklatura Magħquda — Magni awtomatiċi għall-ipproċessar tad-data — Kards tan-netwerk bil-funzjoni modem — Kunċett ta' funzjoni speċifika )

8.9.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 211/6
            
         Sentenza tal-Qorti tal-Ġustizzja (It-Tielet Awla) tat-18 ta' Lulju 2007 (talba għad-deċiżjoni preliminari ta' l-Østre Landsret — Id-Danimarka) — Olicom A/S vs Skatteministeriet
   (Kawża C-142/06) (1)
   
   (Tariffa doganali komuni - Intestaturi tariffarji - Klassifika tan-Nomenklatura Magħquda - Magni awtomatiċi għall-ipproċessar tad-data - Kards tan-netwerk bil-funzjoni “modem’ - Kunċett ta' “funzjoni speċifika’)
   (2007/C 211/10)
   Lingwa tal-kawża: id-Daniż
   Qorti tar-rinviju
   Østre Landsret
   Partijiet fil-kawża prinċipali
   
      Rikorrenti: Olicom A/S
   
      Konvenuta: Skatteministeriet
   Suġġett
   Talba għad-deċiżjoni preliminari — Østre Landsret — Interpretazzjoni tar-Regolament tal-Kunsill (KEE) Nru 2658/87, tat-23 ta' Lulju 1987, dwar in-nomenklatura tat-tariffa u l-istatistika u dwar it-Tariffa Doganali Komuni (ĠU L 256, p. 1), kif emendata mir-Regolament tal-Kummissjoni (KE) Nru 3009/95, tat-22 ta' Diċembru 1995 (ĠU L 319, p. 1) — Intestaturi 8471 (magni awtomatiċi għall-ipproċessar ta' data) u 8517 (apparat tat-telekomunikazzjoni) — Kards tan-netwerk b'funzjoni doppja, ta' aċċess għan-netwerk lokali u għan-netwerk ta' l-internet — Funzjoni speċifika
   Dispożittiv
   Il-kards tan-netwerks magħquda, intiżi sabiex jiddaħħlu f'laptops, għandhom jiġu kklassifikati, wara l-1 ta' Jannar 1996, bħala magni għall-ipproċessar tad-data, taħt l-intestatura 8471 tan-Nomenklautra Magħquda tat-Tariffa Doganali Komuni li hemm fl-Anness I tar-Regolament tal-Kunsill (KEE) Nru 2658/87, tat-23 ta' Lulju 1987, dwar in-nomenklatura tat-tariffa u l-istatistika u dwar it-Tariffa Doganali Komuni, kif emendata bir-Regolament tal-Kummissjoni (KE) Nru 3009/95, tat-22 ta' Diċembru 1995.
   
      (1)  ĠU C 143, 17.6.2006.